Diari Oficial de la Generalitat Valenciana


Sumari del DOGV 427, del 12-09-1986 (1986/807160)

DECRET 106/1986, de 19 d'agost, del Consell de la Generalitat Valenciana, pel qual s'aproven les normes provisionals que regulen alguns aspectes dels jocs d'atzar realitzats amb màquines o aparells automàtics.
-----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/08/19/106/dof/vci/html**

### Dades del document

Número de DOGV
:   427

Data del DOGV
:   12-09-1986

Secció del DOGV
:   DISPOSICIONS GENERALS

Número del document
:   1986/807160


Data del document
:   19-08-1986

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 106/1986, de 19 d'agost, del Consell de la Generalitat Valenciana, pel qual s'aproven les normes provisionals que regulen alguns aspectes dels jocs d'atzar realitzats amb màquines o aparells automàtics.  
L'article 31.31 de la Llei Orgànica 5/1982, d'1 de juliol, que aprova l'Estatut d'Autonomia per a la Comunitat Valenciana, estableix la competència exclusiva en matèria de casinos, jocs i apostes, amb l'excepció de les apostes mútues esportivo-benèfiques.   
Per Reial Decret 1038/1985, de 25 de maig (BOE núm. 157, de 2 de juliol de 1985), són transferides de l'Administració de l'Estat a la Comunitat Valenciana les funcions i serveis en matèria de Casinos i Jocs.   
El joc desplegat amb aparells automàtics, màquines recreatives i d'atzar és regulat pel Reial Decret 1794/1981, de 24 de juliol (BOE núm. 197, de 18 d'agost de 1981), que aprova el Reglament de màquines recreatives i d'atzar, modificat pel Reial Decret 1895/1983, de 6 de juliol (BOE núm. 164, d'11 de juliol de 1983), i l'Ordre de 7 d'octubre de 1983 (BOE núm. 248, de 17 de octubre de 1983).   
En els darrers anys, el joc amb màquines recreatives i d'atzar ha tingut un desenvolupament espectacular i ha fet necessària, fins i tot urgent, atés que la realitat social desborda la possibilitat d'actuació de l'Administració Autònoma amb les normes estatals, l'elaboració d'una normativa, que mentre que se promulga la Llei del Joc, complementa la ja vigent, per tal de garantir una eficaç gestió de les competències assumides en aquesta matèria i, alhora, confeccionar el parc estadístic de les màquines i les empreses que operen en el territori de la Comunitat Valenciana.   
Tot això justifica la tasca que ara s?emprèn de dictar un text que, amb el rang suficient, regula les empreses que puguen explotar les màquines, les condicions necessàries d'aquestes, els requisits d'identificació d'una màquina, l'autorització d'explotació i els condicionaments mínims que han de complir els establiments o locals d'explotació.   
Amb aquesta finalitat, i tot tenint en compte les disposicions vigents, a proposta del Conseller d'Economia i Hisenda, i amb la deliberació prèvia del Consell en la reunió del dia 19 d?agost de 1986,   
DECRETE:  
CAPITOL I  
Disposicions Generals  
Article primer.- Ambit i objecte.   
1. Aquest decret té la finalitat d'establir, en l'àmbit de la Comunitat Valenciana, les normes que regulen l'exercici de l'explotació del joc mitjançant la utilització de màquines recreatives i d'atzar   
2. A efectes del règim jurídic, les màquines de joc se desglossen en aquests grups:   
- Tipus A, o purament recreatives.   
- Tipus B, o recreatives amb premi.   
- Tipus C, o d'atzar.   
Article segon.- Exclusions.   
Queden excloses d'aquest Decret les màquines tocadiscs o videodiscs i les de naturalesa estrictament de competència pura o esportiva que no donen cap premi directa o indirecte, regulades i homologades per la Federació corresponent .   
Article tercer.- Definició de màquines recreatives o d'atzar.   
1. Màquines tipus A són les de simple passatemps o esbargiment, que se limiten a oferir a l'usuari un temps d'oci o de joc, a canvi del preu de la partida, i que no ofereixen al jugador o usuari cap benefici econòmic directa o indirecte, llevat, si de cas, l'únic al·licient addicional de la devolució de l'import del preu de la partida, o la possibilitat de continuar jugant, pel mateix import inicial, en forma de prolongació de la partida o d'una altra d'addicional.   
Les màquines de tipus A poden ser manuals, mecàniques i electròniques.   
2. Màquines tipus B són aquelles que, a canvi del preu de la partida, concedeixen a l'usuari un temps d'ús de jac i, eventualment, un premi en espècie o en metàl·lic en monedes de curs legal, i per un import que mai no podrà ser superior a 20 vegades el fixat com a preu de la partida. El preu de la partida i l'import dels premis podran ser modificats pel Conseller d'Economia i Hisenda.   
3. Màquines tipus C són aquelles que, a canvi d'una o més monedes o bitllets de Banc, concedeixen a l'usuari un temps de joc i, eventualment, un premi en metàl·lic fins 400 vegades el valor de la partida, el qual no podrà ser superior al valor màxim establert per a les monedes de curs legal   
Tot i això, hom podrà instal·lar màquines de tipus C de les denominades múltiples, i de les progressives.   
4. Les característiques de les màquines definides són les que determina l'annex III del Reial Decret 1794/1981, modificat pel Reial Decret 1895/1983.   
CAPITOL II  
De les Empreses Operadores  
Article quart.- Definició d'Empreses Operadores.   
1. Són Empreses Operadores aquelles que, degudament autoritzades, tenen per finalitat l'organització i l'explotació de jocs mitjançant la utilització de màquines recreatives i d'atzar.   
2. Les màquines a què fa referència aquest Decret només podran ser explotades per Empreses Operadores.   
3. El títol d'Empresa Operadora s'obtindrà mitjançant la inscripció en el Registre que, amb aquesta finalitat, porta la Comissió Tècnica del Joc.   
Article cinqué.- Sol·licitud d'inscripció en el Registre.   
Qui vulga ser inscrit com a Empresa Operadora de màquines dels tipus A, B i C, haurà de formular la corresponent sol·licitud en els Serveis Territorials de la Conselleria d'Economia i Hisenda de la demarcació corresponent al domicili de l'Empresa Operadora.   
Article sisé.- Requisits de la sol·licitud.   
En la sol·licitud constarà, a més dels requisits establerts per l'article 69 de la Llei de Procediment Administratiu (BOE núm. 171, de 18 de juliol de l958),la xifra del capital social, mitjans tècnics de què disposa, amb especificació dels locals, tallers o magatzems destinats a la reparació, conservació i, en general, manipulació o resguard de les màquines que tinga, indicant-hi l'adreça.   
A la sol·licitud caldrà adjuntar els documents següents:   
a) Document acreditatiu de la representació de la persona o entitat sol·licitant, per part de qui subscriga la sol·licitud, en qualsevol de les formes previstes per l'article 24.2 de la Llei de Procediment Administratiu.   
b) Certificat d'antecedents penals, amb la declaració complementària a què fa referència la Llei 68/1980, d'1 de desembre (BOE núm. 289, de 2 de desembre de 1980), del sol·licitant i, si s'escau, dels administradors o socis participes.   
c) Fotocòpia del DNI, o equivalent en cas de tractar-se d'estrangers, inclós dels membres del Consell d'Administració o, si s'escau, dels Administradors i participes de la societat.   
d) Document que acredite la disponibilitat del local.   
e) Fotocòpia autentificada de l'escriptura de constitució, número d'identificació fiscal, i inscripció en el Registre Mercantil en el cas de societats.   
Article seté.- Tramitació i resolució.   
1. El Director dels Serveis Territorials, amb les comprovacions prèvies pertinents, remetrà a la Comissió Tècnica del Joc l'expedient de sol·licitud d'inscripció en el Registre d'Empreses Operadores, la qual resoldrà la procedència de la inscripció.   
2. Els Casinos de Joc legalment autoritzats, així com les empreses navilieres a què fa referència el Reial Decret 444/1977, d'11 de març (BOE núm. 71, de 24 de març de 1977), modificat pel Reial Decret 2709/1978, de 14 d'octubre (BOE núm. 275, de 17 de novembre de 1978), tindran la consideració d'Empreses Operadores de màquines del tipus C, sense cap altre tràmit que la comunicació a la Comissió Tècnica del Joc, la qual resoldrà la inscripció en el Registre corresponent.   
Article vuité.- Validesa, validació i extinció.   
1. La inscripció en el Registre d'Empreses Operadores tindrà validesa indefinida, i es considerarà personal i intransferible.   
2. Hom podrà cancel·lar la inscripció en el Registre d'Empreses Operadores en els casos següents:   
a) Per voluntat de l'Empresa Operadora, manifestada per escrit a la Comissió Tècnica del Joc   
b) Per Resolució motivada de la Comissió Tècnica del Joc amb expedient previ incoat per la mateixa Comissió, i audiència de l'interessat.   
c) Per defunció del titular o dissolució de la societat.   
d) A conseqüència d'expedient sancionador que expressament cancel·la la inscripció.   
e) Per haver estat condemnat en sentència firma el titular de l'Empresa Operadora, o algun soci, accionista majoritari o administrador, per delictes o faltes relacionades amb l'activitat del joc   
3. Les Empreses Operadores inscrites en un Registre, siga estatal o d'una altra Comunitat Autònoma, que vulguen instal·lar màquines en la Comunitat Valenciana hauran de sol·licitar la inscripció en el Registre d'Empreses Operadores de la Generalitat Valenciana, amb els mateixos requisits i tràmits esmentats en els articles sisé i seté d'aquest Decret.   
Article nové.- Modificació de les dades de la inscripció.   
1. Requeriran autorització prèvia de la Comissió Tècnica del Joc:   
a) Les transmissions oneroses o lucratives intervius d'accions.   
b) Els canvis que es produesquen en la composició dels Consells d'Administració i Administradors i Comitès de Vigilància de les societats mercantils. L'autorització fa referència al nomenament dels Consells, Administradors o Comissionats, però no al corresponent cessament o destinació, que podran realitzar-se lliurement.   
2. Requeriran comunicació a la Comissió Tècnica del Joc en el termini de trenta dies naturals:   
a) Canvi de domicili social de l'Empresa Operadora.   
b) Canvi de local, tallers o magatzems de dipòsit de les maquines.   
c) Les transmissions d'accions per successió mortis causa   
d) I qualsevol altra modificació de les dades de la inscripció.   
La Comissió Tècnica del joc, a la vista de les modificacions produïdes i en consideració als criteris expressats en l'article vuité d'aquest Decret, podrà incoar expedient de cancel·lació de la inscripció, amb audiència de l'empresa interessada.   
CAPITOL III  
De la documentació de les màquines  
Article deu.- Identificació documental de les màquines.   
1. Totes les maquines de joc, a efectes d'identificació, hauran d'estar proveïdes de la marca de fàbrica i de la placa d'identitat lliurada pel fabricant.   
2. Hom no podrà instal·lar cap màquina sense haver obtingut prèviament la corresponent guia de circulació, l'autorització d'explotació i el butlletí d'instal·lació. Igualment caldrà disposar de la placa de matrícula i el justificant del pagament de la taxa fiscal   
Article onze.- Tramitació de les guies de circulació.   
1. La guia de circulació per a màquines de tipus A i tipus C s'emetrà lliurement amb el compliment previ dels requisits legalment exigits.   
2. Les guies de circulació per a màquines de tipus B només s'emetran en aquests casos:   
a) Quan siguen directament instal·lades de la fàbrica als llocs indicats en l'article divuit, apartat 2, d'aquest Decret.   
b) Si hom val substituir una màquina documentada amb guia de circulació per una de nova fabricació. En aquest cas, hom mantindrà el mateix número de guia, però haurà d'adjuntar a la sol·licitud per duplicat, lliurada en els Serveis Territorials, els documents següents:   
- Els dos antics exemplars de la guia de circulació en possessió de l'Empresa Operadora.   
- Placa de Matrícula i Placa d'Identitat de la màquina antiga.   
- Fotocòpia de l'abonament de la llicència fiscal i taxa de joc del període de temps en què la màquina ha estat en funcionament.   
- Els dos exemplars del butlletí d'instal·lació de la màquina antiga.   
- Certificat de fabricació de la nova màquina, lliurat pel fabricant, on hom farà constar les dades a què fan referència les lletres a), b), c), d), e) i f), de l'apartat 2 de l'article 3 de l'Ordre de 7 d'octubre de 1983.   
- Els quatre exemplars del butlletí d'instal·lació de la màquina nova.   
- Declaració de l'Empresa Operadora propietària de la màquina, comprometent-se a retirar immediatament de la circulació la màquina antiga i procedir al desballestament o destrucció d'aquesta. En aquesta declaració hom haurà d'indicar el nom i l?adreça del fabricant on s'ha dipositat la màquina, per tal que els funcionaris designats pels Serveis Territorials de la Conselleria d?Economia i Hisenda comproven la destrucció i el desballestament de la màquina.   
- En cas que la màquina nova fas de possible joc múltiple, simultanis i independents entre ells, caldrà lliurar la documentació d'una màquina de les mateixes característiques, o la d'altres tantes màquines la suma de jocs de les quals siga igual al nombre dels inclosos en la nova.   
Els Serveis Territorials, comprovada la documentació aportada, sol·licitaran l'emissió de la guia a la Comissió Nacional del Joc Igualment, procediran a l'emissió de la guia de circulació provisional, segons l'annex IV i segellaran els butlletins d'instal·lació.   
Rebuda la guia de circulació definitiva, i una vegada complimentada, hom la lliurarà a l'Empresa Operadora, amb la devolució prèvia de la guia provisional.   
Article dotze.- Matrícula.   
1. La matrícula a què fa referència l'article deu serà lliurada en el moment de l'autorització d'explotació de la màquina. Aquesta tindrà un codi abreujat que servirà d'identificador de la màquina durant tota la seua existència, independentment del titular d'aquesta i el lloc d'explotació, segons l'annex II.   
2. La matricula haurà de col tocar-se en la màquina i serà visible des de l'exterior, en la part lateral, segons indica l'annex I.   
Article tretze.- Butlletí d'instal·lació.   
Al butlletí d'instal·lació, en model normalitzat per la Comissió Tècnica del Joc segons l'annex III, haurà de figurar el nom., el domicili i el número de l'Empresa Operadora, el nom. de l'establiment on siga instal·lada la màquina, el nom. i el número de Registre del model, la sèrie i el número de sèrie, el número de la guia de circulació i la data d'instal·lació.   
Aquest document haurà d'estar signat i segellat tant per l'Empresa Operadora com pel titular de l'establiment.   
El butlletí d'instal·lació sols serà necessari per a les màquines dels tipus B i C   
CAPITOL IV  
De l'autorització d'explotació  
Article catorze.- Sol·licitud i resolució d'autoritzacions.   
1. L'autorització d'explotació l'atorgarà el Director dels Serveis Territorials de la Conselleria d?Economia i Hisenda o n l'empresa operadora pretenga d'explotar la màquina, amb sol·licitud prèvia d'aquesta mitjançant la presentació d'aquests documents:   
a) Instància en la qual serà autentificada la signatura del sol·licitant; en cas de no ser el titular, acreditació de la representació, segons el que disposa l'article 24.2 de la Llei de Procediment Administratiu.   
b) Fotocòpia legalitzada del títol d'Empresa Operadora, que quedarà dipositada en els Servei s Territorials, i que es considerarà presentada en cas de posteriors autoritzacions.   
c) Quatre exemplars de la guia de circulació, degudament complimentats.   
d) Quatre exemplars del butlletí d'instal·lació a què fa referència l'article tretze d'aquest Decret.   
e) I el model d?imprès per a pagar la corresponent taxa fiscal.   
2. Presentats els documents a què fa referència l'apartat anterior, els Serveis Territorials, una vegada efectuades les comprovacions pertinents, procediran a diligenciar, mitjançant estampillament en segell sec en els llocs prevists amb aquesta finalitat, els quatre exemplars de la guia de circulació presentada; a anotar la matricula corresponent, que haurà de reflectir l?imprès de liquidació de la taxa; i a diligenciar els butlletins d'instal·lació.   
3. Una vegada diligenciats, hom lliurarà al sol·licitant dos exemplars de la guia i dos exemplars del butlletí d'instal·lació, amb el justificant previ d'haver abonat la taxa fiscal, mitjançant l'exhibició de la corresponent Carta de Pagament; dos exemplars de la guia i del butlletí d'instal·lació restaran en els Serveis Territorials.   
4. Aquesta autorització, atorgada a instàncies de la primera Empresa Operadora, tindrà per a aquesta la mateixa validesa indefinida, fins que se'n produesca la suspensió o l'extinció en els supòsits i condicions dels articles setze i disset d'aquest Decret.   
Article quinze.- Règim de transmissions.   
1. La venda, leasing, arrendament o cessió d'ús de la màquina es farà constar en els espais destinats a l'efecte en la guia de circulació.   
El nou titular presentarà en els Serveis Territorials de la demarcació on la màquina estigués en explotació el document o contracte que acredite la transmissió, els dos exemplars de la guia de circulació, els dos exemplars del butlletí d'instal·lació i el justificant d'haver abonat la taxa fiscal. Els Serveis Territorials prendran nota de la transmissió, segellaran els dos exemplars de la guia, i els retornaran a l'interessat, cosa que faran constar en els dos exemplars en poder de l'Administració.   
Respecte del Butlletí d'Instal·lació, hom procedirà segons indica l'article anterior.   
Article setze.- De la suspensió temporal de l'autorització d'explotació.   
1. Quan, per causa d'una avaria, necessitat comercial o qualsevol altra circumstància, l'Empresa Operadora vulga retirar una màquina en explotació, presentarà en els Serveis Territorials on siga ubicada l'esmentada màquina els dos exemplars de la guia de circulació, fent-hi constar la causa de la retirada i la data d'aquesta, el lloc on era ubicada i el magatzem o dipòsit on ha de ser traslladada.   
Els Serveis Territorials retindran els dos exemplars de la guia i lliuraran a l'Empresa Operadora un document acreditatiu de l'esmentat dipòsit, on es reflectirà la identificació de l'empresa operadora i de la màquina, així com la causa de la suspensió. El Director dels Serveis Territorials ordenarà les mesures adients per al precinte de la màquina en suspensió temporal.   
2. La suspensió temporal de l'autorització d'explotació s'atorgarà per un període mínim. de sis mesos, que podrà ser més curí si n'hi ha causa justificada, i un màxim de dos anys.   
Transcorregut el termini màxim atorgat sense que l'Empresa Operadora pretenga reprendre l'explotació de la màquina, hom la considerarà definitiva.   
3. Quan l'Empresa Operadora pretenga reprendre l'explotació de la màquina, presentarà en els Serveis Territorials corresponents el document acreditatiu de la baixa temporal a què fa referència l'apartat primer d'aquest article.   
Els Serveis Territorials lliuraran, amb la justificació prèvia, si escau, del pagament de la taxa fiscal corresponent, sempre que no hi haja impediments legals, els dos exemplars de la guia de circulació dipositada en el moment de sol·licitar la baixa temporal, i procediran a dictar les ordres per al desprecinte, fent constar la data de la nova alta i tenint en compte, en la liquidació de la taxa fiscal sobre el j oc, el que disposa el paràgraf final de l'article sisé del Decret 2221/1984, de 12 de desembre (BOE núm. 304, de 20 de desembre de 1984).   
Article disset.- De l'extinció de l'autorització d'explotació.   
1. L'autorització d'explotació s'extingirà en els casos següents:   
a) Per cancel·lació de la inscripció de l'Empresa Operadora en el Registre, excepció feta de les màquines que hom transferesca a una altra empresa per tal de continuar l'explotació o, en les màquines del tipus C; per la pèrdua d'autorització de l'establiment on haja estat autoritzada la instal·lació.   
b) Per voluntat de l'Empresa Operadora, manifestada per escrit als Serveis Territorials corresponents.   
c) Per cancel·lació de la inscripció en el Registre, dels models homologats a què corresponga la màquina.   
d) Per manca de pagament de la taxa fiscal sobre el joc.   
e) Per sanció addicional consistent en la revocació de l'autorització.   
2. Extingida l'autorització, ('Empresa Operadora titular haurà de lliurar en els Serveis Territorials corresponents els dos exemplars de la guia de circulació i els dos exemplars del butlletí d'instal·lació o, si de cas, el document acreditatiu del dipòsit, la placa d'identitat de la màquina, la placa de matricula, i declaració indicativa del nom. i l?adreça del fabricant on ha estat dipositada la màquina, per tal que els funcionaris designats pels Serveis Territorials en comproven la destrucció i el desballestament.   
CAPITOL V  
Dels locals d?instal·lació  
Article divuit.- Locals d'instal·lació.   
1. Les màquines del tipus A podran ser instal·lades lliurement en els locals següents:   
a) En els bars, cafeteries, restaurants, clubs i altres establiments anàlegs, aixa com en els recintes firals i Salons Recreatius i de Joc degudament autoritzats.   
b) En els locals on, d'acord amb aquest Decret, puguen instal·lar-se màquines dels tipus B i C Hom considera Saló Recreatiu aquell on només es poden instal·lar màquines recreatives del tipus A; i Saló de Joc, aquell on, de més a més, puguen instal·lar-s'hi màquines recreatives amb premi del tipus B, o d'aquestes exclusivament.   
I en tot cas, tindran aquesta consideració els locals que tinguen instal·lades més de tres màquines, excepció feta de les Sales de Bingo, Casinos i vaixells autoritzats.   
2. Les màquines del tipus B només podran ser instal·lades lliurement en Casinos de Joc, vaixells autoritzats, Sales de Bingo i Salons de Joc degudament autoritzats.   
3. Hom podrà també instal·lar maquines del tipus B en bars, cafeteries, restaurants, clubs i altres establiments anàlegs, amb les restriccions següents:   
a) L'autorització d'explotació de la màquina instal·lada, o que hom vulga instal·lar-hi, haja estat emesa abans del 9 de maig de 1982.   
b) El màxim de màquines no pot ser de més de dues.   
4. Les màquines del tipus C tan només podran ser instal·lades en:   
a) Els Casinos de Joc regulats pel Reglament de 9 de gener de 1979 (BOE núm. 20, de 23 de gener de 1979), que es troben en possessió de la corresponent autorització d'obertura i funcionament.   
b) Els vaixells a què fa referència l'article 4 del Reial Decret 444/1977, d'11 de març, segons la redacció del Reial Decret 2709/1978, de 14 d'octubre, i que estiguen degudament autoritzats.   
Article dinou.- Límits quantitatius a l'instal·lació.   
1. En els locals esmentats en l'article divuit, apartat tres hom només podrà instal·lar màquines dels tipus A i B; les A hauran d'estar separades de les B per una distància mínima, tant frontal com lateral, de 0,5 metres.   
El nombre màxim de màquines a instal·lar serà de tres.   
Les màquines només podran ser instal·lades en l'interior dels locals esmentats.   
A efectes del còmput del nombre de màquines del tipus B instal·lades, les denominades màquines múltiples, que permeten la utilització simultània i independent d'aquestes per dos o més jugadors, hom considerarà una màquina per cada jugador, independentment del fet que estiguen emparedes per una única autorització d'explotació.   
2. Els Salons Recreatius tindran unes dimensions mínimes de 50 metres quadrats.   
Els Salons de Joc requeriran un mínim. de 100 metres quadrats en poblacions inferiors a 50.000 habitants, i 150 metres quadrats en les de més població.   
En les dues classes de salons, el nombre i la distribució de les màquines serà el següent:   
a) El nombre màxim de màquines en els Salons Recreatius i de Joc serà d'una per cada 3 metres quadrats.   
b) Les màquines del tipus B múltiples s'instal·laran segons el nombre de jugadors que puguen utilitzar-les simultàniament, tenint compte de mantenir sempre la relació d'un jugador per màquina, a efectes d'efectuar-ne el còmput.   
3. En les Sales de Bingo autoritzades hom podrà instal·lar, en el vestíbul, màquines recreatives dels tipus A i B, amb les limitacions següents:   
a) Els metres quadrats màxims que hom tindrà en compte a efectes del còmput de les màquines a instal·lar-hi no seran més del 25% dels destinats a la Sala de Joc del Bingo.   
b) Els vestíbuls hauran de disposar d'una capacitat mínima de 30 metres quadrats per poder instal·lar-hi tres màquines, i 20 metres quadrats més per cada màquina addicional, i hom haurà de respectar la circulació d'eixida i entrada del públic. Amb aquests efectes, hom no podrà comptabilitzar els metres quadrats del vestíbul ocupats pels serveis d'admissió, de control i de guarda-roba.   
c) El nombre màxim de màquines de qualsevol tipus serà de sis.   
Article vint.- Autorització de Salons Recreatius i Salons de Joc.   
1. La sol·licitud d'autorització de Salons Recreatius i Salons de Joc es presentarà per duplicat en els Serveis Territorials respectius, segons que estableix l'article 69 de la Llei de Procediment Administratiu, indicant-hi la ubicació del saló, la superfície, l'accés i el nombre de màquines a instal·lar-hi. Hom hi adjuntarà els plànols del local, una memòria de les condicions tècniques subscrita per un professional competent i visada pel Col·legi Oficial corresponent, els antecedents penals i declaracions complementàries i fotocòpia del Document Nacional d'Identitat del titular o dels accionistes i partíceps de l'empresa.   
2. El Director dels Serveis Territorials, o la Comissió Tècnica del Joc, segons que es tracte de Salons Recreatius o Salons de Joc, concediran discrecionalment l'autorització, en raó de la incidència en el medi social i les possibles repercussions en l'ordre públic, així com les condicions del local i la idoneïtat del sol·licitant, atenent als seus antecedents penals, la conducta ciutadana i els mitjans econòmics.   
3. Concedida l'autorització i efectuades les obres d'adaptació dels locals, hom sol·licitarà del Director dels Serveis Territorials corresponents el permís d'obertura. L'escrit de sol·licitud haurà de reunir els requisits prevists en l'article 69 de la Llei de Procediment Administratiu, al qual s'adjuntaran els documents següents:   
a) Certificat subscrit per un tècnic competent i visat pel Col·legi Oficial corresponent, on s'acredite que el projecte ha estat executat segons la memòria presentada.   
b) Còpia de l'autorització concedida pels Serveis Territorials, o la Comissió Tècnica del Joc, si s'escau.   
c) Llicència Municipal d'Obertura.   
Efectuades les comprovacions pertinents, el Director dels Serveis Territorials lliurarà el permís d'obertura corresponent, on constaran necessàriament l'horari del saló, el nombre de màquines per categories i la capacitat màxima. El permís serà notificat als interessats i, seguidament, a la Comissió Tècnica del Joc   
4. En els Salons de Joc estarà terminantment prohibit l'accés a menors d'edat. Tanmateix, en els supòsits de tenir instal·lades màquines del tipus A, podran tenir-hi accés sempre que estiguen ubicades en departaments independents del destinat a les del tipus B, i separats d'aquest per instal·lacions fixes i permanents, i amb l'anunci clar de la prohibició d'accés.   
En aquest cas, el departament de les màquines del tipus A tindrà accés directa i immediat des de la via pública.   
5. Tant en els Salons Recreatius com en els de Joc, hom podrà instal·lar un servei de bar, on no es podran servir begudes alcohòliques. No obstant això, hom admetrà la venda i l'expedició de cervesa en els Salons de Joc   
6. Les autoritzacions de Salons Recreatius i els de Joc tenen caràcter personal i intransferible, i queda prohibida la cessió a títol onerós o lucratiu, així com l'arrendament del saló, excepció feta de la successió hereditària entre cònjuges o en primer grau de línia directa, i les transmissions entre persones físiques o jurídiques en què l'adquiridor siga titular d'un altre Saló.   
Article vint-i-u.- Vigència i renovació de les autoritzacions de Salons Recreatius i de Joc   
1. Les autoritzacions de Salons Recreatius i de Joc tindran una duració màxima de cinc anys, i podran ser renovades per períodes successius de la mateixa durada.   
2. La sol·licitud de renovació de l'autorització haurà de presentar-se amb sis mesos d'antelació, com a mínim., a la data d'extinció d'aquesta, i haurà d?especificar aquells aspectes de la sol·licitud, adjuntant-hi els documents esmentats en l'article vint, que haguessen estat modificats   
3. La sol·licitud de renovació serà presentada per duplicat al Director dels Serveis Territorials corresponents, el qual amb les comprovacions prèvies que considere pertinents, procedirà a resoldre el que li és sol·licitat en el cas dels Salons Recreatius. En les renovacions de Salons de Joc, elevaran l'informe a la Comissió Tècnica del Joc, la qual formularà l'oportuna proposta al Conseller d'Economia i Hisenda.   
4. La renovació de les autoritzacions tindrà sempre caràcter discrecional.   
5. L'autorització dels Salons Recreatius i de Joc quedarà extingida en els casos següents:   
a) Per voluntat del titular, manifestada per escrit a la Comissió Tècnica del Joc   
b) Per dissolució de la societat, si s'escau.   
c) Per no haver sol·licitat la renovació en els terminis reglamentaris, amb audiència prèvia de l?interessat.   
d) A conseqüència d'expedient sancionador que expressament revoque l'autorització.   
Article vint-i-dos.- Canvis d'instal·lació de màquines dels tipus B i C   
1. L'Empresa Operadora inscrita en el Registre d'Empreses Operadores de la Generalitat Valenciana, que pretenga instal·lar una màquina ja en explotació en un altre àmbit territorial de l'Estat espanyol, haurà de sol·licitar, en els 25 primers dies del mes de desembre, en els Serveis Territorials corresponents, l'autorització d'explotació, acompanyada amb:   
a) Els dos exemplars de la guia en poder de l'Empresa Operadora, diligenciats amb la baixa corresponent.   
b) Els quatre exemplars del butlletí d'instal·lació regulat en l'article catorze.   
c) El model d?imprès de liquidació de la taxa fiscal.   
El Director dels Serveis Territorials de la Conselleria d'Economia i Hisenda procedirà a concedir l'autorització d'explotació a partir del primer de gener, segons que disposa l'article catorze, tot i que la màquina podrà ser instal·lada des del moment de la sol·licitud.   
Concedida l'autorització d'explotació pels Serveis Territorials corresponents, aquesta serà vàlida per a tot el territori de la Comunitat Valenciana, però la primera instal·lació haurà d'efectuar-se en els locals o establiments de la demarcació territorial dels serveis autoritzadors.   
2. Si l'Empresa Operadora val canviar la màquina d'una demarcació territorial a una altra, dins de la Comunitat Valenciana, haurà de sol·licitar-ho als Serveis Territorials on estiga instal·lada la màquina, aportant els dos exemplars de la guia de circulació i del butlletí d'instal·lació en poder de l'Empresa Operadora, per tal de poder diligenciar les guies, i sol·licitarà el trasllat de l'exemplar de la guia als corresponents de la demarcació territorial de destinació.   
La sol·licitud d'instal·lació en el nova demarcació territorial haurà d'anar acompanyada de les dues guies de circulació ja diligenciades i dels quatre exemplars del butlletí d'instal·lació.   
En cas que una Empresa Operadora amb activitats en la Comunitat Valenciana vulga traslladar una màquina fora de la Comunitat, procedirà segons ha estat indicat abans.   
3. Si l'Empresa Operadora val traslladar la màquina a un altre local, dins de la mateixa demarcació territorial, haurà de sol·licitar-ho als Serveis Territorials corresponents.   
La sol·licitud s'efectuarà mitjançant la presentació dels quatre exemplars del butlletí d'instal·lació i el lliurament dels dos antics en poder de l'empresa.   
Els Serveis Territorials, amb la comprovació prèvia del compliment del que disposen els articles dinou i vint, autoritzaran el trasllat mitjançant el visat i segellat del butlletí d'instal·lació.   
4. Independentment del que indiquen els apartats 2 i 3 d'aquest article, després d'instal·lar una màquina en un local o establiment, aquesta no podrà ser traslladada a un altre local o demarcació territorial fins els mesos de febrer i juliol de cada any; acabat aquest termini, hom no admetrà cap canvi i la màquina haurà de seguir en el local, com a mínim., fins febrer i juliol de l'any següent, llevat de causa justificada.   
Serà requisit indispensable per a autoritzar qualsevol canvi d'instal·lació dels regulats en aquest article, el justificant de trobar-se al corrent en la liquidació de la taxa fiscal.   
5. Les màquines recreatives o del tipus A hauran de sol·licitar l'entrada i l'eixida de la Comunitat Valenciana en qualsevol època de l'any, sense més condicionaments que el d'haver diligenciat la guia de circulació.   
Concedida l'autorització d'explotació, aquesta serà vàlida per a tot el territori de la Comunitat.   
Article vint-i-tres.- Condicions tècniques dels Salons Recreatius, Salons de Joc i Sales d'instal·lació de màquines de tipus C   
Els Salons Recreatius, Salons de Joc, així com les Sales d'instal·lació de màquines de tipus C, hauran de reunir els requisits que reglamentàriament hom establesca.   
CAPITOL VI  
Exhibició i custodia de documents  
Article vint-i-quatre- Documentació incorporada a la màquina.   
Tota màquina que es trobe en explotació haurà de dur incorporats necessàriament:   
a) Les marques de fàbrica a què fa referència l'Ordre de 7 d'octubre de 1983.   
b) En lloc visible des de l'exterior i degudament protegides del deteriorament, segons l'annex I, la matricula i la placa d'identitat. En els casos de recanvi, haurà de figurar en la màquina la guia provisional.   
c) També en lloc visible des de l'exterior, degudament protegit del deteriorament i segellat pels Serveis Territorials, el distintiu fiscal corresponent, en model oficial.   
d) En l'exterior i en lloc clarament llegible per al jugador, les instruccions de funcionament de la màquina i, si escau, la descripció de les combinacions guanyadores i del pla de guanys.   
e) En l'exterior, el nom. del fabricant titular de la inscripció en el Registre de Models i el nom. comercial del model.   
Article vint-i-cinc.- Documentació a conservar en el local.   
1. Per a les màquines dels tipus A i B haurà de trobar-se en tot moment en el local on estiguen en explotació les màquines:   
a) Un exemplar de la guia de circulació, segellada i diligenciada per la Comissió Tècnica del Joc i els Serveis Territorials de la Conselleria d'Economia i Hisenda.   
b) Un exemplar del butlletí d'instal·lació, que haurà d'estar segellat pels Serveis Territorials de la Conselleria d'Economia i Hisenda corresponents.   
c) Un Llibre d'Inspecció i Reclamacions diligenciat pels Serveis Territorials.   
2. Per a les màquines del tipus C haurà de trobar-se a tothora en el local on estiguen en explotació aquests documents:   
a) Un exemplar de la guia de circulació, segellada i diligenciada per la Comissió Nacional del Joc i els Serveis Territorials de la Conselleria d'Economia i Hisenda.   
b) Un exemplar del butlletí d'instal·lació, segellat pels Serveis Territorials de la Conselleria d'Economia i Hisenda competents.   
c) Un Llibre d'Inspecció i Reclamacions per cada màquina instal·lada, diligenciat pels Serveis Territorials, on s?especificaran les dades que en aquests s'indiquen. Podran ser eximits d'aquesta obligació els establiments que disposen d'un sistema informàtic central, autoritzat per la Comissió Tècnica del Joc i connectat a les màquines, on queden registrades totes les operacions que els dispositius i els comptadors efectuen.   
3. Els documents a què es refereixen els paràgrafs anteriors seran exhibits en qualsevol moment a petició dels agents de l'autoritat.   
4. La manca de qualsevol dels documents esmentats en aquest article constituirà infracció greu.   
Article vint-i-sis.- Documentació en poder del titular.   
L'Empresa Operadora ha de tenir en tot moment, i exhibir-los als agents de l'autoritat que els requeresquen, els documents següents:   
a) Un exemplar de la guia de circulació, segellada i diligenciada per la Comissió Nacional del Joc i els Serveis Territorials de la Conselleria d'Economia i Hisenda.   
b) Un exemplar del butlletí d'instal·lació diligenciat pels Serveis Territorials de la Conselleria d'Economia i Hisenda.   
c) La carta de pagament de la llicència fiscal, així com la de la taxa del joc corresponent.   
DISPOSICIONS TRANSITORIES  
Primera  
Les Empreses Operadores que a l'entrada en vigor d'aquest Decret es troben explotant màquines en la Comunitat Valenciana, hauran de procedir a la convalidació regulada en l'article vuité, apartat tercer, fent saber en el termini de tres mesos als Serveis Territorials corresponents el domicili de l'Empresa Operadora, el número de registre, la data d'inscripció i la situació del local, taller o magatzem de dipòsit de les màquines.   
L'incompliment d'aquesta disposició, o l'obtenció de la convalidació amb falsedat, determinarà la tipificació com a infracció molí greu.   
Segona  
Les màquines recreatives i d'atzar que a l'entrada en vigor d'aquest Decret tinguen la corresponent guia de circulació i l'autorització d'explotació, hauran de sol·licitar, en el termini de cinc mesos, les plagues de matricula, mitjançant la presentació en els Serveis Territorials corresponents de la guia de circulació en poder de l'Empresa Operadora, així com els quatre exemplars del butlletí d'instal·lació, indicat en l'annex III.   
L'incompliment d'aquesta disposició serà considerada com a infracció administrativa molí greu.   
Tercera  
Tots els locals als quals pertoque el Llibre d'Inspecció i Reclamacions, a què es refereix l'article vint-i-cinc d'aquest Decret, hauran de sol·licitar-lo dels Serveis Territorials corresponents, en el termini de sis mesos a partir de l'entrada en vigor d'aquesta norma.   
La manca d'aquest Llibre constituirà infracció molí greu.   
DISPOSICIONS FINALS  
Primera  
Queden derogades totes les disposicions d'inferior o igual rang que s'oposen al que preveu aquest Decret.   
Segona  
El Conseller d'Economia i Hisenda queda facultat per a desenvolupar aquest Decret.   
Tercera  
Aquest Decret vigirà l'endemà de la publicació en el Diari Oficial de la Generalitat Valenciana.   
València, 19 d'agost de 1986.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA  
Veure imatge


Còpia Permalink ELI